Sharifah Fazira

Yang Amat Mulia Dato' Seri Hajah Sharifah Fazira binti Tuanku Syed Sirajuddin Jamalullail (dilahirkan pada 5 Jun 1973) merupakan Tengku Puteri Mahkota Perlis. Beliau merupakan anakanda bongsu dan puteri tunggal kepada DYMM Raja Perlis, Tuanku Syed Sirajuddin ibni Almarhum Tuanku Syed Putra Jamalullail dan DYMM Raja Perempuan Perlis, Tuanku Tengku Fauziah binti Almarhum Tengku Abdul Rashid.

Kehidupan Diraja 
Sharifah Fazira berkahwin dengan Dato' Paduka Haji Mohamad Yaacob bin Dato' Seri Azizul Hassan pada 19 Februari 2000 dan 12 Oktober tahun yang sama beliau telah dianugerahkan gelaran kebesaran Tengku Puteri Mahkota Perlis oleh ayahandanya, DYMM Tuanku Syed Sirajuddin Jamalullail.

Mereka dikurniakan seorang puteri yang diberi nama Puteri Nurlin Syazwani dilahirkan pada 10 Januari 2001.

Terasul, gelaran, kurniaan dan lambang

Terasul dan gelaran
 5 Jun 1973 - 12 Oktober 2000: Yang Amat Mulia Sharifah Fazira binti Tuanku Syed Sirajuddin Jamalullail
 12 Oktober 2000 – 17 Mei 2002: Yang Amat Mulia Tengku Puteri Mahkota Perlis Sharifah Fazira binti Tuanku Syed Sirajuddin Jamalullail
 17 Mei 2002 – kini: Yang Amat Mulia Tengku Puteri Mahkota Perlis Dato' Seri Hajah Sharifah Fazira binti Tuanku Syed Sirajuddin Jamalullail

Kurniaan
 Negeri Perlis
  Seri Paduka Mahkota Perlis (SPMP, 17.5.2002)

Rujukan

Pautan luar 

Kelahiran 1973
Orang hidup
Kerabat diraja Perlis